Les choses de la vie

Les choses de la vie (La aferoj de la vivo) estas franc-ital-svisa drama filmo reĝisorita de Claude Sautet, kaj publikigta en 1970.

Temas pri adaptaĵo de samnoma romano Les choses de la vie de Paul Guimard publikigita en 1967.

Intrigo

Pierre (Michel Piccoli), arkitekto en siaj kvardekaj jaroj, estas viktimo de grava trafikakcidento: veturante rapide, li trafas brut-kamionon kiu ekhaltis en la mezo de intersekciĝo. Elĵetita de la veturilo kiu ekbrulas, vundita kaj en komato, ĉe la vojo, li memoras sian lastatempan pasintecon, aparte la du virinojn kiuj gravas en lia vivo: lia edzino Catherine (Lea Massari) de kiu li estas separita, kaj kun kiu li havis filon Bertrand (Gérard Lartigau), kaj Hélène (Romy Schneider), kun kiu lia amafera rilato estas ĉe turnopunkto.

Li revidas sian vivon en rapida sinsekvo kaj tiam rimarkas la gravecon de tiuj multaj etaj aferoj de ekzistado, nome "la aĵoj de vivo", tiuj ĝojoj kaj ĉi tiuj malĝojoj kiuj konsistigas la esencojn de tuta vivo. La sanstato de Pierre konsistigas la kadron de la filmo: sen ia konscio pri lia baldaŭa morto, kaj naive obsedita de lia "laceco", lia interna monologo konstante rondiras ĉirkaŭ la neceso ne lasi leteron kuŝantan ĉirkaŭe, kiu donus tute alian signifon al lia rilato kun aliaj. Tiu letero finfine ne atingas sian ricevanton: en la hospitalo, la lastaj havaĵoj de Pierre, inkluzive de la letero, estas donitaj al la edzino de Pierre. Komprenante pri ĝia enhavo, Catherine decidas ŝiri ĝin, tiel senscie plenumante la finfinan deziron de sia forpasinta edzo.


Geaktoraro kaj roluloj
 Michel Piccoli : Pierre Bérard
 Romy Schneider : Hélène Haltig
 Lea Massari : Catherine Bérard
 Jean Bouise : François
 Gérard Lartigau : Bertrand Bérard
 Boby Lapointe : le ŝoforo de la brut-kamiono
 Hervé Sand : la kamionisto
 Jacques Richard : la ambulanciisto
 Betty Beckers : Annette, la vetpeturantino
 Dominique Zardi : la vetpeturanto
 Gabrielle Doulcet : Guitte
 Roger Crouzet : le promociisto

Eksteraj ligiloj
 en imdb

Kategorio:Filmoj aperintaj en 1970
Kategorio:Francaj dramaj filmoj
Kategorio:Francalingvaj filmoj
Kategorio:Adulto en fikcio
Kategorio:Filmoj pri adultoj